
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/6185-10/2016
Előterjesztés elkészítésének időpontja: 2016. november 10.
Előterjesztést készítette: Novákné Dutkai Szilvia vagyongazdálkodási ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. november 17-én tartandó munkaterv szerinti ülésére

7. napirendhez

Tárgy:
ENDA TRANS BT. vételi ajánlata a gazdasági terület 0406/34, 0406/35 hrsz.-ú ingatlanokra
Tisztelt Képviselő-testület!

A Képviselő-testület 160/2016. (IX. 9.) ÖKT határozatával döntött már az ENDA TRANS BT. (székhelye: 2241 Kossuth tér 4., cégjegyzékszám: 13-06-059950, képviselője: Mozolai Judit) Sülysáp 0406/27 hrsz.-ú ingatlanra vonatkozó vételi ajánlatáról, azonban kezdeményezésünkre elállt ezen ingatlan megvásárlásától és új vételi ajánlatot terjesztett elő. Az új ajánlat a gazdasági területen fekvő Sülysáp, 0406/34 és 0406/35 hrsz.-ú ingatlanokra vonatkozik, amelyeken gépkocsi tárolót, javítóműhelyt kívánnak létesíteni, hogy a lakóövezetből kitelepülhessen a vállalkozás. 
A 0406/34 hrsz.-ú kivett ipartelep művelési ágú 1943 m2 területű forgalomképes üzleti vagyon, mely az ingatlanvagyon-kataszter adatai szerint 876 293 Ft értékű. A 0406/35 hrsz.-ú kivett ipartelep művelési ágú 2204 m2 területű forgalomképes üzleti vagyon, mely az ingatlanvagyon-kataszter adatai szerint 994 004 Ft értékű. Az ingatlanokon a közművek nincsenek kiépítve, gépkocsival még nem megközelíthető, körbekerítve nincs.
Az ingatlan értékesítésére általános forgalmi adóval terhelten van lehetőség. Az ajánlattevő a két ingatlanra 10.000.000 Ft+áfa (2411 Ft+áfa) összegű vételi ajánlatott tett, melyet részletfizetéssel kíván kiegyenlíteni.
Kérem az előterjesztés szíves megtárgyalását, és döntésük meghozatalát. 
…/2016. (XI. 17.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján
1./ ENDA TRANS BT. (székhelye: 2241 Kossuth tér 4., cégjegyzékszám: 13-06-059950, képviselője: Mozolai Judit) 10.000.000 Ft+áfa összegű vételi ajánlatát a Sülysáp 0406/34 helyrajzi számú 1943 m2 alapterületű és a 0406/35 helyrajzi számú, 2204 m2 alapterületű kivett ipartelep megnevezésű ingatlanok 1/1 tulajdoni hányadára elfogadja, azzal, hogy a vevő számára a nettó vételár 10 %-ának megfelelő előleg és a vételár teljes áfatartalmának megfizetése mellett 12 negyedévi  részletfizetést biztosít;

2./ Vevőnek köteleznie kell magát arra, hogy a futamidő lejártáig gazdasági tevékenységet kezd az ingatlanon, melynek biztosítására az önkormányzat visszavásárlási jogot köt ki.

3./ felkéri és felhatalmazza a polgármestert az adásvételi szerződés aláírására, és a szükséges egyéb intézkedések megtételére.





Határidő: 2016. november 30.
Felelős: polgármester

Sülysáp, 2016. november 10.

Horinka László s.k.


polgármester
MELLÉKLET

